LidanRubinov/Halacha-QA huggingface dataset:
שאלה: ה  מושלם או לא?: בתחילת ספר הכוזרי, יש את הפילוסוף שטוען שלה אין כל קשר עם בני אדם ח"ו כי הרי ה מושלם ואם יש לו רצונות זה מראה שהוא לא מושלם, כי ישות שיש לה רצון, זה מראה כי רק עם מילוי הרצון היא תהיה שלמה והרי ה שלם, הרי שאין לו רצון. מה תשובתנו לטענה זו?
תשובה: בבסיס השאלה יש לזכור את מאמר הפסוק "כי גבהו דרכי מדרכיכם ומחשבותי ממחשבותיכם." כלומר, כל נסיון להבין את האלוקות ודרכי הופעתה הם בלתי אפשריים בשכלנו הבל ובכ"ז כל מושג שמייחסים אותו כלפי ה' יתברך זהו רק נסיון מושאל מעולם המושגים שלנו ע"מ לסבר את האוזן כדי שאנו נבין את מגמת העולם ואת יעודינו בו אנו משתמשים במושג מושאל כמו רצון ה' אך אין הכוונה רצון כרצונינו שבהעדר מילוי הרצון ח"ו הוא יחסר שכן את הבנת מהותו בעצמה לא נוכל להבין לעולם שכן אם נבינו - הגבלנו אותו וזהו ע"ז ח"ו. א"כ יש לו רצון ורצונו מבחינתינו הוא יעוד שאליו אנו מנסים להגיע ולהופיע בעולמו. הרב משה אליה.
שאלה: שבת אזכרה - אימתי?: אבי נפטר בכ"ד באלול. במשפחתי (יוצאי אפגניסטן) נהוג ביום השבת שלפני מועד האזכרה להתכנס בבית הנפטר. האם מדובר בעניין הלכתי או בנוהג עדתי? האזכרה יוצאת בשנה זו ביום חמישי בערב. האם רצוי לעלות לבית העלמין ביום שישי בבוקר ואז להתכנס בשבת שבאה אחרי, או שיש לקיים בשבת אזכרה לפני העלייה לבית העלמין?
תשובה: א. אין חובה להתכנס וזהו מנהג עדתי. ב. יש ענין באזכרה בשבת שלפני תאריך הפטירה דוקא ולא לאחריה, שבשבת זו כבר נסתלקה נשמתו היתירה של הנפטר קודם שנפטר באמצע השבוע, אבל אם יש טורח גדול בהתכנסות קודם, כיון שזה לא חובה, אפשר לעשות בשבת שלפני את האזכרה (תפלה עליה לתורה והשכבה), ובשבת שלאחרי את ההתכנסות המשפחתית. ירבו שמחות בישראל הרב רואי מרגלית
שאלה: פידיון לאחר כמה שנים: בני בן 3. לפניו היו לאישתי שתי הפלות. אחת לפני שמלאו 40 יום להריון, והשנייה הייתה בחודש רביעי. לבני לא עשינו פדיון היות והיה לנו ברור כי רק לבכור היוצא מרחם אימו עושים. מה לעשות עתה? האם עלינו לעשות לו פידיון למרות גילו?
תשובה: הפלה פחות מ40 יום לא נחשבת כהפלה שפוטרת את הרחם. אך הפלה בחודש הרביעי יוצרת מצב של ספק האם העובר כבר קיבל את צורת העובר או לא ולכן עליך לעשות פדיון (עם כהן והכל) לבנך אך ללא ברכה. לחילופין אתה יכול להגיע לפדיון של ילד אחר, להביא לכהן כמה שצריך לתת לפדיון ולבקש מהאבא שמברך שיכוון להוציא גם אותך ידי חובה  ואז כאשר אתה עונה "אמן", נחשב הפדיון וברכתו גם לך.
שאלה: למכור ברית חדשה: מצאתי ספר של תנ"ך בתמונות באנגלית. הפריט הזה הוא בעל ערך כספי, ברפרופי בפנים נכחתי שחציו מהווה הברית הישנה וחציו השני הברית החדשה (היינו הנצרות), הספר הוא בעל ערך כספי מכיוון שנחשב כפריט ענתיקה שיצא בשנת 1856. האם יש צד להתיר למכור ספר זה? אולי למכור לגוי?
תשובה: החשש במכירת הברית החדשה הינו שמישהו יעבוד לו וישתמש בו לעבודה זרה, אך מכיוון שבימינו אין בעיה להשיגו, אפשר למוכרו ולהינות משוויו, אך בכל אופן הכי טוב זה למכור אותו למוזיאון.
שאלה: הריגת מחבל שנכנע: התלבטתי בשאלה במקרה של חייל העומד במחסום ומגיח מחבל ומתחיל לירות. החייל משיב באש והמחבל בורח, לאחר ריצה קצרה הא זורק את נשקו ונשכב על הארץ בכניעה ומבקש על נפשו. האם צריך לירות בו אם לאו? האם הדין יהיה שונה במקרה שהוא כבר הרג ח"ו את אחד החיילים במחסום? אם התשובה היא שיש להרגו, האם בכל מצב של מלחמה יש להרוג את כל חיילי האויב גם במקרה שנכנעים, כלומר שאין שבויים וכל שבוי יש להרוג? על התשובה, ואודה לך אם גם תוכל לתת לי מקורות נוספים בנושא. שבוע טוב
תשובה: צריך לנהוג על פי ההוראות של צה"ל ולא לחרוג מהם. כאשר המדינה תקבל עליה את הדרכת התורה אז ישבו חכמי התורה וישקלו אם יש לשנות את ההוראות קשה לקבוע קוד אתי הלכתי כל עוד לא עומדים בפנינו כל הצדדים כולל האמנות הבין לאומיות וההשלכות למדינות המפירות אותן ועוד שיקולים רחבים של השלכות לכל הוראה והוראה כי הלכות ציבור אינם כהלכות היחיד והפוסק בהלכות ציבור על פי הלכות יחיד עליו נאמר ענוונותו של וכו' החריבה את בית המקדש והגלתנו לבין האומות.
שאלה: מזוזה בקרון נייד: במקום עבודתי, נרכש לאחרונה קרון המנוייד על גבי משאית. הקרוון מכיל מעבדה ניידת לצורך ביצוע ניסויי שטח. הקרון כולל מטבחון ואביזרי ריהוט שיאפשרו לעובדים לשהות בו למשך שעות עבודה רבות (אך הוא לא מתוכנן לשמש לשינה). האם צריך לקבוע בו מזוזה?
תשובה: מכיוון שהקרון הינו נייד הוא אינו חייב במזוזה.
שאלה: בחירת שם לילדה: שמענו שיש שמות שלא כדאי לקרוא בהם לילד, (למשל שם של בן לבת ולהיפך, שמות של רשעים, אנשים שמתו צעירים וכו ). כיצד עלי לדעת אם השמות אותם אנו חושבים לקרוא לביתנו שתיוולד בעז"ה הם "בעיתיים"? האם חובה עליי לשאול רב לפני בחירת השם? האם יש בעיה שאולי אינה ידועה לנו עם השם "אשחר"? האם אפשר לקרוא לילדה בשם "ציון", שהרי המשמעות היא של ירושלים וארץ ישראל וזה נקבה, אף שהשימוש הרווח היום לשם הוא במלעיל כשם של בנים?
תשובה: אכן לא ראוי לקרא לילד הנולד בשמות של אנשים שידוע שהיו רשעים כגון: עשיו, קין וכו' ולכן אדם שלא בטוח האם השם שהוא רוצה לקרא לתינוק היה של אדם צדיק או רשע כדאי שישאל רב (שיש לו בקיאות בתנ"ך ובמדרשי ח ). מותר לקרא לבן בשם של בת וההיפך, אך אין ראוי לעשות כך. ואין בעיה לקרא לתינוק בשם שלא מוזכר כלל בתנ"ך.
שאלה: קניית תוכנה משומשת: ידוע שלקנות תוכנת הפעלה windows זו הוצאה יקרה, לכן הציאו לי לקנות windows משומש (הדיסק הרשיון) מאדם שקנה את התוכנה ומוכר אותה לי. האם מותר לקנות ממנו וזה כמו כל חפץ שניקנה שיכול להמכר שוב ע"י הקונה? או שאני צריך לקנות ישירות מהחברה עצמה windows חדש?
תשובה: מערכת הפעלה Windows הינה ככל מוצר אחר ואפשר לרכוש אותה גם מאדם אחר ולאו דווקא מהחברה, רק צריך לשים לב שאתה קונה את הדיסק המקורי ומקבל רישיון מקורי כדי שלא יימכרו לך עותק צרוב של ווינדוס.
שאלה: עבודה בשבת???: אני אדם נשוי ומתפרנס מעבודה קבועה במקום ציבורי. לאחרונה התחלתי להתקרב לתורה ולמצוות אך במקום העבודה לא מאפשרים לי לשמור שבת כי זה מקום שעובד 24 שעות וכשיש תקלה בשבת אני צריך להגיע. מדובר במכונה שצריכה לעבוד ללא הפסקה כי הפסקה של 24 שעות עלולה לגרום למפעל הפסד כספי בסך 15,000 ש"ח. אני חסר אונים ואין לי פתרון. מה עושים?
תשובה: אשרי מי שמתקרב לתורה ולמצוות אף על פי שלא גדל בצורה זו. אכן אתה נמצא במצב בעייתי, אך במקרה זה רבותינו הסבירו לנו בצורה חד משמעית שעל מצוות השבת אי אפשר לוותר אלא אם מדובר על מקרה של חיים ומוות. לכן אינך יכול להמשיך לעבוד בשבת, אך זה לא אומר שאתה חייב להתפטר, ולכן הכי טוב שתנסה לשכנע את המעביד שלך שאסור לך בכל מקרה לחלל שבת. ובכל מקרה המעביד שלך אינו יכול לכוף אותך לעבוד בשבת על פי חוקי המדינה "חוק שעות עבודה ומנוחה, תשי"א, 1951", ואם הוא מנסה לכוף אותך לעבוד בשבת אתה יכול לתבוע אותו לדין. ע"ע בקישור המצורף: www.patentim.com
שאלה: עין הרע או ביש מזל?: התחתנתי לפני כשלושה חודשים. אני ובעלי עוברים דברים מאוד לא נעימים מאז החתונה. אני מרגישה לבד. אני מרגישה שאין לי כל הגנה. עברנו לעיר זרה ואנו מצטערים על כל רגע. קורות לנו תאונות קטנות עם הרכב. לא מצליח לנו בפרנסה. שמחת החיים שלנו נגנזה מידינו. יכול להיות שכישפו אותנו? עין הרע? מה לעשות?
תשובה: הסירו דאגה מליבכם מעבר למקום חדש לפעמים קשה ולוקח זמן עד שמתרגלים אם תתמלאו בבטחון בד' שהוא עוזר ומתוך בטחון תשתדלו לעשות כל מה שבידכם בעזרת ד' תמצאו את פרנסתכם ואת אושריכם. אל תחששו מעין הרע או מכישוף כל מי שבוטח בד' מוגן מכל דבר.
שאלה: להרים ציפורניים מהריצפה: האם כל ציפורן שנפלה לאדם חייב הוא לחפשה ולאספה? מי שלא הרימה או שלא שם לב שנפלה לכך מה דינו?
תשובה: יש למנוע את היתקלותם של אנשים אחרים בצפורן משום מיאוס. אך אם אדם חיפש ולא מצא יש להניח שגם אחרים לא יתקלו בה.
שאלה: לישון ליד אימא שלי: האם יש בעיה שנער ירדם לזמן מה ליד אימו כשהיא רדומה כגון בספה וכד?
תשובה: אין עם זה שום בעיה הלכתית לדעתי.
שאלה: איך להחזיר ביטול תורה?: האם אדם שביטל תורה אפשר שיכפר על עוון ביטול תורה ע"י שהוא ילמד את מספר הדקות שביטל?
תשובה: אכן, כדי לכפר על עוון ביטול תורה כדאי שהאדם ילמד את אותו מספר הדקות שביטל, אך בזמן שבו הוא לא היה לומד בכל מקרה. למשל אדם שלומד כל יום שעתיים, ויום אחד ביטל את קביעותו, ביום שלמחרת (או יום אחר) כדאי שילמד ארבע שעות. אשרי מי שבא לעולם האמת ותלמודו בידו.
שאלה: איך מתקנים גזל שינה?: האם אדם שגזל שינה עשה עבירה שאין להשיבה?
תשובה: באופן פשוט זו גזילה שאי אפשר להשיבה, לכן צריך ללכת לנגזל ולבקש ממנו מחילה.
שאלה: להשתדל להתפרנס באוניברסיטה: במה יותר חשוב לעסוק, לימוד תורה ותיקון המידות או בהשלמת בגרות שלי ורכישת ידע אקדמאי באוניברסיטה? האם לימוד באוניברסיטה יכול בכלל להחשב כהשתדלות לפרנסה?
תשובה: ברור שתיקון המידות ולימוד התורה עולים בחשיבותם על השלמת הבגרות ולימוד באוניברסיטה שהרי זו מטרתנו בעולם ואילו לימוד באוניברסיטה זה רק אמצעי לקיומנו בעולם הזה. אך כאשר שני הערכים הללו מתנגשים כדאי לשאול רב ירא שמיים שמכיר אותך וידריך אותך באופן ספציפי. בעיות של צניעות באוניברסיטה.
שאלה: נסיעה לאומן: מה דעת הרב על האופנה החדשה של נסיעת אנשים לאומן תוך השארת כל המשפחה לכל ימי החג פה בארץ? האם באמת יש ענין גדול בראש השנה להיות באומן או שזו טעות המונים? היתכן שתפילה בראש השנה עדיפה בציון של רב קדוש ככל שיהיה בגלות על פני בית כנסת פשוט בארץ ישראל?
תשובה: קשה לי מאוד לקבל התנהגות כזו ואני לא מורה לעשות כך, אולי ליחיד מסוים זה שייך, אך לי קשה לקבל שתפילה בחוץ לארץ ללא המשפחה גדולה מתפילה בארץ עם המשפחה.
שאלה: היחס שלנו לערבים בארץ ישראל: רבים מהערבים שאנו נלחמים בהם הם למעשה בנים לאימהות יהודיות (כתוצאה מאלפי ואולי רבבות נישואי תערובת). חלק גדול עוד יותר הם צאצאים ליהודים (כגון ביטא וסמוע). האם הגישה שלנו אליהם כאויבים צריכה להיות שונה בגלל זה? או אולי להיפך, כדין רודף? האם מלחמתינו צריכה להיות דווקא בהנהגה? או גם בכל ההמון המוסת? ויתירה מכך, אחוז גבוה מאוד מהלוחמים בצה"ל אינם יהודים, האם גם זה לא משנה כלום?
תשובה: הערבים שנולדו לאמהות יהודיות מעטים והם לא מזוהים בתוך האוכלסייה הערבית ובטלים ברוב. אין צורך להתייחס לזה וכן לאידך גיסא אין צורך לחטט בזה.
שאלה: סליחות אחרי התפילה: האם מותר לומר סליחות אחרי התפילה?
תשובה: מותר לומר סליחות במשך כל היום אף לאחר התפילה, אך אי אפשר לומר סליחות בלילה אלא אם כן מדובר בזמן של אחר חצות לילה.
שאלה: תקיעת כף שרוששה אותי: התחייבתי לאדם שאקנה את ביתו בלחיצת כף ללא שנערך חוזה. למחרת הסתבר לנו שאם נשלם את מלוא הסכום נהיה מרוששים. כיצד עליי לנהוג? האם יש ממש בלחיצת יד לפני חתימה על חוזה?
תשובה: במקרה כזה נראה שמדובר במקח טעות משום שאם היית יודע את מצבך הכלכלי לפני תקיעת הכף, לא היית מסכים להתחייבות. ולכן אתה יכול לגשת למוכר הבית ולהגיד לו שחזרת בך.
שאלה: חלב שנחלב בקיבוצים בשבת: בקיבוצים חילוניים חולבים בשבת את הפרות. כיצד ניתן להשתמש בחלב שנחלב בשבת?
תשובה: בגלל הסיבה שציינת יש חלב מהדרין שלא נחלב בשבת. כשאין אפשרות להשיג מהדרין יש לקנות רק חלב של תחילת השבוע וסופו ובחלב זה אין חשש לחילול שבת.
שאלה: שיחה בטלה בחזרת הש  ץ: האם מותר על פי ההלכה לגעור במי שמדבר בזמן חזרת הש"ץ?
תשובה: השו"ע באו"ח סימן קכד סעיף ז' כותב: לא ישיח שיחת חולין בשעה ששליח הציבור חוזר התפלה, ואם שח הוא חוטא וגדול עונו מנשוא וגוערין בו. ולכן צריך לגעור באדם זה, אך כיון שאנו רוצים שתהיה תועלת מכך ושלא יקרה להיפך שרק ייפגע מאיתנו, עדיף שידבר איתו אדם שגערתו נשמעת. הרב חיים כץ.
שאלה: גוי שקיים פרו ורבו.: גוי שנשוי לגויה ונולדו להם בן ובת ולאחר מכן התגייר עם ילדיו האם קיים מצוות פרו ורבו?
תשובה: הוא קיים פרו ורבו למרות שהיה גוי כשנולדו כי סוף סוף מבחינה ביולוגית יש לו המשכיות (אולם זאת בתנאי שגם הם התגיירו).
שאלה: תפילה לרפואת ילד אוטיסט: האם ילד אוטיסט הוא בגדר חולה, שמתפללים עליו שיהיה ככל אדם?
תשובה: מכיוון שאין, לצערנו, כמעט מקרים של רפואה שלימה לכן אין חיוב להתפלל על אוטיסט אך כמובן שמותר להתפלל עליו.
שאלה: כיבוד אם שמחללת שבת: אבי דתי ואימי חילונייה. בעבר אימי הייתה מקפידה לכבד את אבי ולשמור שבת. לפני כשנתיים אבי עזב את הבית ונותרנו רק אחותי ואני בבית המקפידות על שמירת השבת. אימי היום שונאת את הדת ומכינה לנו את האוכל בשבת עצמה. אם אני אומר משהו שנאתה לדת תגדל ותועלת לא תצמח מזה. אני לא יכולה לברוח כל שבת מהבית ואני מפחדת להעיר לאימי. מה עליי לעשות?
תשובה: ה' הטיל עלייך משימה לא קלה להתמודד עם מצות כיבוד אם בתנאים קשים של טראומה שעברה על אימך ומאידך עם הצורך לשמור תורה ומצוות. ניתן לעמוד במשימה זאת אם תתנהגי בחכמה ובזהירות. עליך לכבד את אמך ולהבין לרגשותיה ולומר לה זאת בגלוי. ומאידך אינך יכולה לאכול אוכל לא כשר וכן אוכל שבושל בשבת. עליך להגיע עם אמך למודוס ויוונדי שכל אחד יוכל לחיות ויתן גם לאחר לחיות בכבוד. מכיון שהבעיות מרובות ואפשרויות הפתרונות ההלכתיים אף הם מרובים, לא ניתן לענות על הכל במסגרת זו. הצעתי שתיצרי אתי קשר טלפוני אותו תוכלי לקבל באתר. חיזקי ואימצי.
שאלה: הלכה לנישואין עם כהן: האם מותר לכהן להתחתן עם אישה שנאנסה? האם על האישה החיוב להגיד לכהן שהיא נאנסה? האם ישנו השפעה על סטטוס הילדים מנישואין כאלה? האם בכלל מותר לכהן להתחתן עם אישה שנבעלה על-ידי כהן אחר?
תשובה: אם האנס לא היה פסול חיתון (כגון גוי, ממזר וכדו') היא כשרה לכהן ובניה כשרים.
שאלה: תחרות עסקית: ישנו בעל מכולת המוכר פרחים במחיר גבוה אצלו במכולת. אני מנסה למכור ללא קשר פרחים במחיר נמוך יותר עד בית הלקוח. בעל המכולת התקשר אלי וטען כי אני גונב את פרנסתו, האם כך הדבר ועליי להפסיק? יש לציין כי איני מתכווין למכור דברי מכולת אחרים אלא רק פרחים ודברים ייחודיים שאין במכולת או סופר?
תשובה: התחרות רצויה לפי התורה. אלא א"כ פרנסתו של אדם מקופחת בצורה חמורה. תציע לו להתדיין בדין תורה ברבנות.
שאלה: מיכל הדחה של אסלה בשבת: האם מותר להרים את הידית של האסלה כדי שהמים יפסיקו לזרום או שזה נחשב תיקון כלי?
תשובה: אין בכך תיקון כלי, וזה כמו שפותחים וסוגרים דלת. הרב חנוך הכהן.
שאלה: עשה לך רב מהרבנות?: האם מותר לי לבחור כרב, כל אדם שקיבל תעודת הסמכה מהרבנות או שיש רבנים שעדיף שלא לבחור אותם, כי הם עלולים להטעות אותי? אם האפשרות השניה היא הנכונה, רציתי לדעת איך אפשר להיזהר מרבנים כאלה - מה הם הקריטריונים?
תשובה: יש לבחור רב שהוא ידוע כתלמיד חכם ובעל מדות טובות וככל שהוא יותר תלמיד חכם ויותר בעל מדות טובות יש להעדיפו.
שאלה: מנהג חב  ד בהדלקת נרות: הרב כתב בפניני הלכה "יש נוהגים, שבנוסף לנרות שהאם מדליקה, כל בנותיה שהגיעו לחינוך מדליקות אף הן נרות וכן מנהג חסידי חב"ד. (אבל) יש סוברים שיש לחוש בזה לאיסור ברכה לבטלה, שהואיל והאם מברכת, פוטרת בזה הדלקת הנרות שבכל הבית". מה הדין של מי שאימצה את מנהג חב"ד והדליקה עם ברכה? האם עדיף שתעשה התרת נדרים ומכאן ולהבא תדליק בלי ברכה או שתמשיך כפי שנהגה עד עכשיו?
תשובה: קשה מאוד לענות על שאלה זו בלא להכיר את השואלת. ככלל נראה שאם היא ממשפחה חזקה מבחינה דתית, ומדקדקת במצוות, ואין חשש שהפסקת המנהג תפגע בקשר שלה ליהדות, מוטב שתעשה התרת נדרים ותפסיק לנהוג בכך. ואם אין בה את כל התנאים הללו תמשיך במנהגה. והטוב ביותר שתשאל רב או מחנך שמכיר אותה באופן אישי. והטוב ביותר שתתחתן, שבנוסף למצווה הגדולה שבחתונה, גם תהיה חייבת בהדלקת נרות לכל הדעות.
שאלה: ניסיון לאדם הקרוב ל-ה : אומרים שהקב"ה נותן נסיונות רק לאדם שמסוגל לעמוד בניסיונות אלו. בכל פעם שברצוני להתקרב מעט לקב"ה אני מפחדת שאם אני אתקרב עוד קצת, הקב"ה יתן לי ניסיון ואני אאבד אדם שקרוב אליי. אני יודעת שזו מחשבה טיפשית אך בכל זאת יש בי את הפחד להתקרב ולקבל ניסיון. איך אני אשתחרר מהפחד ואתקרב לקב"ה בלב שלם?
תשובה: אכן, כמו שאת אומרת זה חשש ופחד שווא, משום שלא ייתכן שעל ידי מעשינו הטובים ייגרם משהו רע, ורבותינו אומרים "הבא ליטהר מסייעין בידו", לכן אל לך ליפול במלכודת היצר הזו, אלא תמשיכי ותעלי מעלה מעלה, ואני ממליץ לך ללמוד ספרי מוסר המחזקים את האדם במידת הביטחון. ומה שח אומרים שהקב"ה נותן לאדם ניסיון שהוא יכול לעמוד בו, אין הכוונה שהקב"ה נותן ניסיון רק למי שחזק, אלא שהקב"ה כאשר נותן ניסיון לאדם (כל אדם) הוא נותן לו ניסיון שהוא יכול לעמוד בו, כל אחד לפי מדרגתו.
שאלה: מתקן בריטה בשבת: האם מותר להשתמש במתקן בריטה בשבת (דהיינו למלא את הכלי והוא יסונן ע"י המכשיר)?
תשובה: היות והמים האלו ראויים לשתיה אף לפני הסינון, אלא שהסינון משפר את איכות המים מותר לשתות ולהכין מי בריטה בשבת וזה לא נחשב כבורר.
שאלה: לדבר בבית הכסא: הרמ"א כתב בסימן ג שאסור לדבר בבית הכיסא אך בסימן פ"ה כתב שדברי חול מותר לדבר אפילו בלשון הקודש. כיצד מיושבת סתירה זו?
תשובה: בסימן ג' הרמ"א מדבר על שעת עשיית הצרכים וזה מדיני צניעות, ובסימן פ"ה הרמ"א מדבר על מקום בית הכסא האם מותר לדבר שם כגון שנכנס לקחת איזה דבר, וזה מדיני מקומות המטונפים. הרב חנוך הכהן. לתשובת הרב דב ליאור. מותר לקרוא ספרי חול בשירותים? דברים שאסור לעשות אחרי שמתפנים. בית כסא פרסי - חומרא או קולא? להכניס אוכל לשירותים.
שאלה: אמבטיה לתינוק בשבת: כשאני רוצה לעשות אמבטיה (לי או לתינוק) בשבת, קורה שאני שופך מים רותחים ואח"כ מוסיף מים קרים (בכמויות קטנות). המים שנכנסים בהתחלה מתבשלים לכאורה. האם דבר זה מותר עבורי? האם דבר זה מותר עבור התינוק?
תשובה: אם אתה שופך כמות גדולה של מים קרים בבת אחת אז מותר, אך אם אתה שופך את המים לאט לאט, אכן אסור אפילו לתינוק. עוד בדין מקלחת בשבת.
שאלה: חנוכת בית בדירה יד שניה: האם חובה לעשות חנוכת בית בדירה שנקנתה מיד שנייה?
תשובה: מכיוון שלגבי הקונה הדירה הינה חדשה, צריך לעשות חנוכת בית ולברך שהחיינו על הדירה החדשה.
שאלה: אסור לתפוס באוטובוס מקום לחבר: האם שמירת תור באוטובוס לאדם שיעלה בתחנה מאוחרת יותר, איננו נכון מבחינה מוסרית? האם יש איסור בדבר? האם בגלל זה יהיה לי אסור לשמור לאישתי מקום על ידי?
תשובה: אכן יש בעיה בתפיסת תור עבור מישהו אחר. הדבר דומה קצת לתופס לבעל חוב במקום שחב לאחרים. בבני זוג הדין שונה. אשתו כגופו. בפרט כאשר יש צורך בשותפות ביניהם בשמירה על הילדים וכד'.
שאלה: גירושין ללא כתובה בגלל אי קיום טהרת המשפחה: זוג אשר התחתנו כאשר שניהם חילונים ולאחר מספר שנים הבעל רוצה לשמור על טהרת המשפחה והאישה לא רוצה. האם הוא יכול לגרש אותה מבלי לתת לה את כתובתה?
תשובה: במצווה חשובה ויקרה זו, רקע העבר אינו משנה, כאשר אישה אינה רוצה לשמור על טהרת המשפחה, מותר לבעל לגרש אותה ללא כתובה.
שאלה: כיצד יש לענות לחילוני?: כאשר אדם חילוני שואל שאלה האם יש לענות לו תמיד את האמת המלאה גם כאשר יש חשש לזלזול בדת או שניתן להתחמק ולשנות?
תשובה: לפעמים יש מצב שבו עדיף לא לענות תשובה אך אסור לשקר לשם כך. (ואם תרצה לעיין בסוגיה זו עיין ב"ים של שלמה" על מסכת בבא קמא דף לח).
שאלה: הורים שלא מטבילים: האם מותר לאכול אצל הורים שאינם מקפידים לטבול את כל הכלים, אולם שומרים על כשרות האוכל?
תשובה: יש להבחין בין שני סוגי אוכלים: א. אוכל שאינו צריך לכלי שמחזיק אותו כגון תפוח על צלחת שאפשר לאוכלו גם ללא צלחת, מותר לאכול על גבי כלים שאינם טבולים. ב. אוכל נוזלי או בעל רוטב, אסור לאכול לכתחילה על גבי כלים שאינם טבולים.
שאלה: מציאת כסף: בגמרא מופיע שדם שמצא מעות, הם שלו מפני שאדם עשוי למשמש בכיסו בכל עת. השאלה היא האם גם היום יהיה הדין כן, שהרי רוב בני אדם אינם יודעים כמה בדיוק כסף יש להם בכיסם, ואם נאבד להם כסף לא רק שלא ימשמשו בכל עת אלא יתר על כן יכול להיות שלעולם לא יתיאשו שכן לא ידעו לעולם שאבד מהם כסף שכן אינם זוכרים שהיה להם קודם לכן כסף זה שאבד, ולכן אדם המוצא כסף האם יכול לקחתו?
תשובה: אם הנחתך הייתה נכונה ייתכן היה לומר שנשתנו הטבעים ואכן יש כאן יאוש שלא מדעת. אולם הנחתך טעונה בדיקה יסודית. גם בימינו אדם ממשמש בארנקו מדי פעם בפעם כשהוא זקוק לכסף והוא עשוי לגלות שחלק מכספו נעלם
שאלה: אבדה שהושבה בטעות לאדם אחר: אדם מצא ספרון שאין בו סימן, והכריז עליו. פנה אליו אדם שזיהה את החפץ לפי הכרתו כשלו, אלא שלאחר זמן התברר לדורש החפץ שזהו איננו החפץ שלו, מה עליו לעשות?
תשובה: כיון שאין בספר סימן הרי הוא של מוצאו הראשון. לכן, אם אכן ידוע לו שאותו אדם אינו בעלי הספר הוא יכול לתבוע ממנו את הספר לעצמו.
שאלה: ברכה בשם המפורש בלימוד לבר מצוה: הנני מלמד ילדים לקראת קריאת פרשת בר המצוה שלהם. האם בעת שאני מלמדם את ברכת העליה לתורה מותר לי להזכיר את שם ה בשם ומלכות, או שמא עלי לומר זאת בכינוי (אדומאי וכו )? יש חשש כי אם בזמן הלימוד הילדים יברכו בכינוי, מתוך הרגל יאמרו כך גם בשבת הבר מצוה.
תשובה: אין להזכיר את השם בלימוד ברכות. מניסיוני גם עם ילדים חילוניים אני יכול להעיד שאם מסבירים להם היטב וגם לוחשים להם בזמן הברכה את הצורך להזכיר שם שמים הם עומדים במשימה.
שאלה: שדים ורוחות מטרידים את אמא שלי: אימי מוטרדת על ידי שדים מזה 10 שנים. הם מקללים אותה, משקרים לה ולא נותנים לה מנוח. אני מדגיש כי אימי לא סובלת מבעיות נפשיות ומתפקדת לחלוטין,לא נמצאת בדיכאונות ולא במצבי רוח, אך היא סובלת מזה והחיים לא מתקדמים לשום מקום. אני מתחנן לפניכם תעזרו לנו לצאת מהקבר הזה.
תשובה: היא צריכה לפנות לרב שמכיר אותה או לפסיכולוג כדי לדבר על כך ולנסות ביחד לפתוח את הדברים, להגדיר אותם ולנסות ביחד למצוא פתרונות, כי הרי ברור שאין פה הלכה או הוראה חד-משמעית מה לעשות, אלא משהו אישי שאי אפשר לענות עליו בצורה רצינית דרך האינטרנט. הרב רואי מרגלית.
שאלה: נישואין עם ספק: מה דינו של ילד שהוא שתוקי או אסופי לעניין נישואין עם ישראל (חשש ממזרות)?
תשובה: שתוקי ואסופי טעונים בירור אם הם כשרים.
שאלה: תינוק אלמוני בבאר שבע: לגבי אסופי, האם יש הבדל בדינים אם הילד נמצא באזור של רוב יהודים (רעננה) או רוב גויים (באר שבע בבית חולים סורוקה למשל, בו יש הרבה יולדות ערביות)?
תשובה: באסופי הולכים לעניין יהדותו אחרי רוב התושבים במקום.
שאלה: למחוק בזיונות מספר: האם כשאדם ראה ביזיון ת"ח שכתוב על כריכת ספר כלשהוא, יש חובה למחוק את הכיתוב? האם יש חובה לחפש את הספר אם אינו בידו?
תשובה: מן הראוי למחוק את הכיתוב. אם הספר בהשג יד יש לחפשו ולתקנו. ועל כך אמרו "אל תשכן באהליך עוולה - זה ספר שאינו מוגה".
שאלה: למה עושים סעודה שלישית?: מה משמעות סעודה שלישית? למה אוכלים אותה? למה בחגים שתי סעודות מספיקות?
תשובה: חייב אדם לאכול שלש סעודות בשבת והדבר נלמד בגמ' מהפס': ויאמר משה אכלוהו היום כי שבת היום לה' היום לא תמצאוהו בשדה. ושלש פעמים "היום" כתובים בפס' לגבי אכילה בשבת, ולכן ביו"ט אוכלים רק שתי סעודות. הרב רואי מרגלית.
שאלה: 7 ברכות בשבעת ימי המשתה: מדוע מקיימים שבע ברכות במשך שבעה ימים ולא מסתפקים בכך שהן נאמרו בחופה? האם קיימת חובה לקיים 7 ברכות לאחר יום החתונה במשך 7 ימים או שמא מדובר במנהג?
תשובה: פסקו השו"ע באבן העזר סימן ס"ב סעיף ה' וברמב"ם ברכות פרק ב' ה"ט ע"פ הגמ', שמברכין שבע ברכות במשך כל שבעת ימי המשתה אם יש סעודה בעשרה שמשתתפין בה החתן והכלה, אך אם אוכלים לבדם אין עושין 7 ברכות. אך נהגו לעשות לכבודם סעודות ולברך בהם. הרב רואי מרגלית.
שאלה: לשקר לחברים שלא רוצים שיבואו: כאשר אנשים מתקשרים ושואלים אם הם יכולים להגיע לביקור וכדומה אני תמיד מתוך נימוס עונה שכן למרות שלעיתים אינני רוצה שיבואו כלל. כשהם באים אני מראה שמחה גם אם אינני שמחה. האם זה נחשב לשקר ועדיף להגיד שלא יבואו?
תשובה: אכן, זו בעיה משום שיש פה גניבת דעת ולכן עדיף שתאמרי להם שאת עסוקה או חולה או צריכה ללכת וכו', שהרי מותר לשקר מפני ה
שאלה: קבורת חילוני ליד דתי: אמי, תושבת ישוב קהילתי במרכז הארץ נפטרה. היות ובית העלמין ביישוב זה עדיין קטן וצעיר, ניתנה לאבי הבחירה היכן היה רוצה שאמי תיקבר. נציג המועצה הדתית אמר לו: "לך, תבחר חלקה. אנחנו כבר נטפל בכל השאר". אבי אדם נכה המתקשה בהליכה ואין תקווה רבה כי ברבות השנים מצבו ישתפר. אבי נסע לבית העלמין ובחר חלקה הקרובה לכניסה כדי שלא יצטרך להתאמץ. אמר לנציג המועצה במוצאי שבת: בחרתי. ואז החלו הבעיות. בתואנה כי "יש לטרקטור בעיה להכנס", נאמר לנו כי עלינו לבחור חלקה אחרת. בצאת השבת, בלילה, 24 שעות לאחר שאמי נפטרה, היה צריך בעלה לשמוע את המילים: "לא, כאן אתם לא יכולים להיות. כאן זוהי חלקת שומרי שבת". מידע זה, על ההפרדה גם לאחר המוות בין חילוניים לדתיים צרם לנו מאוד: על שום מה הדתיים והחילוניים מופרדים? למה אין כל הקלות לאנשים המוגבלים בהליכתם? ברור לנו כי בבתי עלמין גדולים עירוניים, למשל אינך יודע על אפליה זו כיוון שמוסרים למשפחת הנפטר כי יקבר בגוש. חלקה. ולא מספרים לו כי קיימת הפרדה בין שומרי שבת ל"אנשים רגילים". אבי ניסה לציין כי הוא נכה ומתקשה בהליכה ונענה בתגובה "רגישה": "כמה פעמים כבר תעלה, פעם, פעמיים בשנה." כמובן, התשובה האידאלית לאדם שטרם קבר את אישתו. לאחר שביררנו את העניין מסתבר כי ב"שולחן ערוך" מצויין כי: "אין קוברים רשע אצל צדיק". מי שם את אנשי המועצות הדתיות לאבחן בין צדיק לרשע, ומי קבע כי כל שומרי שבת הם צדיקים? מי שם את הרבנות להחליט כי אימי אינה צדיקה מספיק כדי להקבר במקום אשר הגישה אליו נוחה?בשולחן ערוך נפסק, שאין קוברים צדיק אצל רשע. בפוסקים אחרונים מדובר על שומרי שבת שלא על יד לא שומרי שבת. האם אנו יודעים מי צדיק ומי לא? האם כל שומרי השבת צדיקים ולהיפך ח"ו. כיצד ניתן לקיים את דברי השולחן ערוך בלי לפגוע באימי?
תשובה: הצטערתי יחד עמך במה שעבר עלייך ואם כי איני שייך לחברא קדישא, כיהודי אני מתנצל בפנייך על עגמת הנפש שנגרמה לך. בדרך כלל אנשי ח"ק רגישים מאוד ביחסם למשפחות הנמצאות ברגע הקשה ביותר שלהן. ייתכן שבאותו יום לא היו האנשים הקבועים אלא ממלאי מקום, או שהיה עליהם לחץ מיוחד והם לא התנהגו כמצופה (כל זאת מתוך הנחה שהעובדות שאת מתארת היו כהוויתן. כי יש מקום גם לשמוע את הצד השני). באשר לחלקת שומרי שבת. הבעיה אינה רק של החברא קדישא כיוון שהיא בסך הכל שליחת ציבור. ציבור שומרי השבת הוא המעוניין להקבר ליד שומרי שבת כמוהו. אם לא יאפשרו לו זאת הוא לא יסכים להיקבר באותו בית קברות ויהיו גם שידרשו את פינוי קברי יקיריהם למקום אחר. זכותך לחשוב אחרת אך גם זכותם של הנפטרים וקרוביהם לחשוב כפי שהם חושבים ואי אפשר להכריח אותם לשנות את דעתם. נושא השבת הוא עקרוני ביהדות ולא כאן המקום להסביר זאת. כמו"כ השורות החיצוניות שמורות לכהנים משום שאסור לכהן להכנס לבית הקברות וכדי שמשפחות הכהנים יוכלו לבקר את קרוביהם הכהנים ייחדו להם מקום קרוב לכניסה או לדרך. גם בדבר זה לא היה אפשר להיענות בקלות לבקשתך. עם זאת, היה צורך לעשות מאמץ גדול יותר כדי למצא מענה לבעייתכם הקשה או לפחות להסביר לכם זאת בדרך נאותה.
שאלה: תוספת שבת - מדאורייתא?: אם לא הבדלתי במוצ"ש, האם כל דבר שאעשה אסור מדאורייתא?
תשובה: מכיוון שרוב הפוסקים סוברים שהבדלה הינה מדרבנן, לכן ברגע שלפי הזמן יצאה שבת, מדאורייתא מותר לעשות מלאכה אך מדרבנן אסור לעשות מלאכה עד שיבדיל.
שאלה: אוכל פרווה: כשאוכלים אוכל פרווה, באילו כלים עדיף לשים אותם, חלביים או בשריים, ואם כך או כך, האם אני יהיה בחזקת חלבי או בשרי, וכמה זמן יש לחכות?
תשובה: אין העדפה לכלים בשריים או חלביים, אך אם האוכל הפרוה ייאכל בארוחה בשרית עדיף לשים אותו מראש בכלי בשרי על השולחן וכן להיפך. בכל מקרה לא תהיה בחזקת בשרי או חלבי. הרב חיים כץ.
שאלה: כף בשרית בכלי חריף וחלבי: בישלתי תבשיל פרווה עם בצל בכלי חלבי. כשהעברתי את התבשיל מסיר לקערת זכוכית, השתמשתי בטעות בכף הגשה בשרית (שאולי בעבר השתמשתי בה גם לבחישה קלה בבישול). הכלים אינם בני יומם. מה דין הכף והתבשיל?
תשובה: הכל כשר ואין ממה לחשוש.
שאלה: סודה סטרים בשבת: האם מותר להשתמש במכשיר "סודה סטרים" בשבת?
תשובה: מותר.
שאלה: לנקות חסה במסננת: האם מותר לשים חסה במסננת תחת הברז ולרחוץ אותה בשבת? האם יהיה מותר לאכול אותה?
תשובה: אומנם יש שמחמירים במצב כזה משום בורר, אך הלכה למעשה - מותר לעשות כך.
שאלה: לראות סרטים כשאני אבל: האם אפשר לצפות בסרטי וידאו בשנת אבל על הורה? האם יש הבדל בין סרטי עלילה לתעודה?
תשובה: סרטי תעודה כן, אך לא סרטי עלילה.
שאלה: חישוב שעות זמניות: מה זה שעות זמניות ואיך מחשבים אותם. האם יש הבדל בין יום ולילה? האם יש הבדל בין חורף לקיץ?
תשובה: מחשבים את שעות היום בלבד מזמן עמוד השחר ועד צאת הכוכבים (מג"א, ולגר"א מחשבים מצאת החמה לשקיעתה), ומחלקים לשתים עשרה וזוהי שעה זמנית. יוצא שבקיץ שהיום ארוך השעה גדולה (בערך שבעים דקות) ובחורף שהיום קצר השעה קטנה (בערך חמישים דקות). הרב רואי מרגלית.